ව්‍යාජ මහජන සෞඛ්‍ය පරික්‍ෂකවරයෙකු ලෙස පෙනි සිටි පුද්ගලයෙකු  ආපනශාලා හිමිකරුවෙකුගේ දැනුම් දීම මත හැටන් පොලිසිය මගින් ඊයේ (26) අත්අඩංගුවට ගෙන තිබෙනවා.අදාල පුද්ගලයා හැටන් නගරයේ ඇති වෙළදසැල් සහ ආපන ශාලා වලට ගොස් ඒවා පරික්ෂා කර පවතින අඩුපාඩුකම් සම්බන්ධයෙන් නෛතික පියවර නොගැනීමට වෙළෙද සැල් හිමියන්ගෙන් මුදල් ලබාගෙන ඇති බව සදහන්.බගවන්තලාව ප්‍රදේශයේ පදිංචි හතලිස් පස් හැවිරිදි පුද්ගලයෙකු වන සැකකරු නුවරඑළිය දිස්ත්‍රික්කයේ ප්‍රධාන නගර කිහිපයකටම ගොස් මෙවැනි ආකාරයේ වංචාවන් සිදුකර ඇති බවයි වාර්තා වන්නේ.